《晚年辟地为圃僭用老坡和靖节归田园居六韵》
宋代·叶茵

结庐田畴间，稔步东西陌。
时哉休且休，聊以适吾适。
汗漫游难逢，崦嵫日易夕。
篠影延户深，苔晕补阶隙。
而有蛙蚓居，口腹犹役役。
顾予安一閒，顶踵蒙帝绩。
发为四时吟，吟中自规益。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。